3. ลักษณะการประกอบธุรกิจ

การเปลี่ยนแปลงและพัฒนาการที่สำคัญเกี่ยวกับอำนาจในการควบคุมบริษัท

บริษัท อีเทอเนิล เอนเนอยี จำกัด (มหาชน) เดิมชื่อบริษัท ซีฮอร์ส จำกัด (มหาชน)
จัดตั้งขึ้นเมื่อปี พ.ศ. 2530 โดยกลุ่มของ นายเกียรติศักดิ์ มหัทธนาดุลย์ ทุนจดทะเบียนเริ่มแรก 30
ล้านบาท มีวัตถุประสงค์ เพื่อประกอบธุรกิจส่งออกอาหารทะเลแช่แข็งและอาหารทะเลกระป๋อง
สำนักงานใหญ่ตั้งอยู่ที่จังหวัดสงขลา

มกราคม 2535 ได้รับเป็นบริษัทจดทะเบียนในตลาดหลักทรัพย์แห่งประเทศไทย ทุนจดทะเบียน 180
ล้านบาท ต่อมาได้เปลี่ยนชื่อเป็น บริษัท อีเทอเนิล เอนเนอยี จำกัด (มหาชน) เมื่อวันที่ 6 ตุลาคม
2552

ตุลาคม 2549 ได้ขยายธุรกิจไปในด้านพลังงาน และได้เพิ่มทุนจดทะเบียนจาก 180 ล้านบาท เป็น
2,780 ล้านบาท โดยมีผู้ถือหุ้นกลุ่มใหม่ คือ กลุ่มของนายวรเจตน์ อินทามระ และ นายสมโภชน์
อาหุนัย เข้าถือหุ้น ร้อยละ 78.38 และ 15.14 รวมเป็นร้อยละ 93.52
ขณะที่กลุ่มของนายเกียรติศักดิ์ มหัทธนาดุลย์ ได้ลดสัดส่วนลงเหลือร้อยละ 4.88
โดยกลุ่มมหัทธนาดุลย์ยังคงดำเนินธุรกิจด้านอาหารและกลุ่มผู้ถือหุ้นใหม่ดำเนินธุรกิจด้านพลังงาน

มีนาคม 2550
ที่ประชุมวิสามัญผู้ถือหุ้นได้อนุมัติให้บริษัทก่อสร้างโรงงานผลิตเอทานอลขนาดกำลังการผลิต 1.50
ล้านลิตรต่อวัน

สิงหาคม 2552 ที่ประชุมผู้ถือหุ้นได้มีมติอนุมัติให้บริษัทขายทรัพย์สินส่วนที่เกี่ยวเนื่องกับธุรกิจอาหาร
และเงินลงทุนในหุ้นสามัญของบริษัท ขอนแก่นคอร์เปอเรชั่น (1990) จำกัดให้แก่บริษัท ซีฮอร์ส
อินเตอร์เทรด จำกัด เนื่องจากผลประกอบการของธุรกิจอาหารประสบผลขาดทุนมา 3
ปีอย่างต่อเนื่องและมีแนวโน้มในอนาคตว่าจะขาดทุนต่อไปซึ่งจะส่งผลกระทบในแง่ลบต่อส่วนของผู้ถือหุ้น
โดยมีสาเหตุหลักมาจากต้นทุนการผลิตมีความผันผวนจากราคาวัตถุดิบและราคาน้ำมันที่สูงขึ้น
กลุ่มผู้ถือหุ้นใหญ่ของบริษัทจึงมีความประสงค์ที่จะประกอบธุรกิจผลิตเอทานอลซึ่งเป็นพลังงานทดแทนให้ป็นธุรกิจหลักของบริษัท
และเป็นธุรกิจที่มีอนาคต
พร้อมกันนั้นได้ย้ายสำนักงานใหญ่ของบริษัทจากจังหวัดสงขลาไปตั้งอยู่ที่กรุงเทพมหานครตั้งแต่วันที่ 16
ตุลาคม 2552 ธุรกิจของบริษัทจึงเหลือเพียงธุรกิจด้านพลังงานเท่านั้น

ธันวาคม 2553
บริษัทได้ลงนามในสัญญาก่อสร้างและซื้อเครื่องจักรสำหรับการผลิตเอทานอลแบบTurnkey เรียกว่า
Engineering Procurement and Construction Contract (“EPC Contract”)
โดยสัญญาจะมีผลตามกฎหมายต่อเมื่อได้รับการอนุมัติจากที่ประชุมผู้ถือหุ้นของบริษัทและลงนามในสัญญาเงินกู้กับสถาบันการเงินเป็นที่เรียบร้อยแล้ว

กุมภาพันธ์ 2554
บริษัทได้รับอนุมัติการลงทุนจากที่ประชุมวิสามัญผู้ถือหุ้นให้ลงทุนก่อสร้างโรงงานผลิตเอทานอลขนาดกำลังการผลิตประมาณ
650,000 ลิตรต่อวัน ทำสัญญาว่าจ้างผู้รับเหมา งบประมาณการลงทุนประมาณ 5,950 ล้านบาท
โดยให้ยกเลิกมติของผู้ถือหุ้นเดิมเมื่อวันที่ 16 มีนาคม 2550

ลักษณะการประกอบธุรกิจในปี 2554 ของบริษัท บริษัทย่อยและบริษัทย่อยทางอ้อม มีดังนี้

1. บริษัท อีเทอเนิล เอนเนอยี จำกัด (มหาชน)
อยู่ในระหว่างการเตรียมการหลายๆด้านเพื่อการก่อสร้างโรงงานเอทานอล เช่น

ด้านเงินทุน - ประสานงาน
ให้รายละอียดต่างๆของธุรกิจการผลิตเอทานอลเพิ่มเติมแก่สถาบันการเงินพิจารณาประกอบการอนุมัติสินเชี่อ

ด้านสถานที่ก่อสร้าง - ปรับพื้นที่เพื่อรองรับการก่อสร้างโรงงาน

ด้านวัตถุดิบ - จัดหาแหล่งวัตถุดิบให้เพียงพอต่อการผลิต

ด้านแหล่งน้ำ - จัดเตรียมเพิ่มเติมให้เพียงพอต่อการผลิต

ด้านการขออนุญาตสร้างโรงงาน - ดำเนินการต่างๆตามกฏหมายที่เกี่ยวข้อง

2. บริษัท บุญเอนก จำกัด บริษัทย่อย ประกอบธุรกิจปลูกมันสำปะหลัง
มีการดำเนินการเป็นสองรูปแบบคือ บริษัทลงทุนปลูกเองในเนื้อที่ของบริษัท และ
โครงการร่วมมือกับเกษตรกรในพื้นที่ให้ทำการปลูกในพื้นที่ของบริษัท ซึ่งได้เริ่มโครงการมาตั้งแต่ปี
2553 ให้แก่เกษตรกร 132 ราย พื้นที่ 1.498 ไร่ ในปี 2554
บริษัทได้ให้เกษตรกรร่วมปลูกมากขึ้นเป็น 350 ราย พื้นที่เพาะปลูก 3.425 ไร่
และส่วนที่บริษัทปลูกเองนั้นได้ลดขนาดพื้นที่ลง ทั้งนี้เกษตรกรต้องรับภาระด้านค่าใช้จ่ายของตน
ส่วนบริษัททำหน้าที่ดูแล ให้ความรู้ คำแนะนำ และประสานงาน
เพื่อให้การดำเนินการของเกษตรกรเป็นไปตามข้อตกลงที่มีกับบริษัท
วัตถุประสงค์หลักของโครงการเพื่อให้เกษตรกรเรียนรู้วิธีการปลูกที่เหมาะสมและถูกหลักวิชาการ
อันจะมีผลต่อการเพิ่มผลผลิตต่อไร่และมีรายได้เพิ่มขึ้นให้มากกว่าที่เคยได้รับ และ
บริษัทเองก็มีรายได้จากการขายมันสำปะหลังสดที่บริษัทปลูกเองและจากส่วนแบ่งของเกษตรกรตามข้อตกลงร่วมกัน

3. บริษัท อีเทอเนิล เอนเนอยี แอนด์ อิเลคทริซิตี จำกัด บริษัทย่อย
ประกอบธุรกิจผลิตและจำหน่ายกระแสไฟฟ้าจากผลพลอยได้ทางการเกษตรและจากการผลิตเอทานอล
ยังไม่เริ่มดำเนินกิจการเนื่องจากต้องรอดำเนินการเมื่อโรงงานผลิตเอทานอลเริ่มผลิต

4. บริษัท เจริญพรพลังงาน จำกัด บริษัทย่อยทางอ้อมซึ่งบริษัทบุญเอนก จำกัดถือหุ้นร้อยละ 100
ประกอบธุรกิจอสังหาริมทรัพย์ ได้ให้บริษัท อีเทอเนิล เอนเนอยี จำกัด (มหาชน)
เช่าที่ดินสำหรับสร้างโรงงานผลิตเอทานอล และ ให้บริษัทบุญเอนก
จำกัดเช่าที่ดินเพื่อทำการเกษตรปลูกมันสำปะหลังสำหรับเป็นแหล่งวัตถุดิบ